|  |  |  |  |
| --- | --- | --- | --- |
| **Iskola** | **Iskolaorvos** | **Iskolavédőnő** | **Elérhetőség** |
| Biatorbágyi Általános Iskola (Szentháromság tér 6) | Dr. Nemes Nagy Györgyi | helyettesítés alatt | 06/30-456-3471 |
| Biatorbágyi Általános Iskola (Kálvin tér 4) | Dr. Száray Eszter | Balogh Szonja | 06/30-337-4791  balogh.szonja@vedono.biatorbagy.hu |

**26/1997. (IX. 3.) NM rendelet az iskola-egészségügyi ellátásról**

## ***2. számú melléklet a 26/1997. (IX. 3.) NM rendelethez***[***\****](https://net.jogtar.hu/jogszabaly?docid=99700026.NM#lbj13id7840)

### ***A nevelési-oktatási intézmény orvosa által ellátandó iskola-egészségügyi feladatok***

1. A gyermekek, tanulók egészségi állapotának vizsgálata, követése

A járványok megelőzése érdekében szükséges járványügyi intézkedésekről szóló miniszteri rendelet szerinti fertőző betegség esetén, az iskolai tanulók vizsgálata a 2., 4., 6., 8., 10. és 12. évfolyamokban. Ennek keretében:

* teljes fizikális vizsgálat,
* kórelőzmény és családi anamnézis ismételt felvétele, az anamnézis alapján veszélyeztetett gyerekek kiszűrése, szakorvosi ellátásra irányítása.
* Az orvos a törvényes képviselő részére az orvosi vizsgálat eredményéről leletet ad.
* Kötelező az adatszolgáltatás a külön jogszabály szerint a 2., 4., 6., 8., 10. és 12. évfolyamokról, valamint a 16 éves kori záró állapotvizsgálatról.
* A krónikus beteg, valamint a testi, szellemi, érzékszervi fogyatékos tanulók háziorvossal egyeztetett fokozott ellenőrzése, kiemelt gondozása szakrendelések, gondozóintézetek igénybevételével. Ezen gyermekek egészségesek között történő integrált oktatása esetén orvosi vélemény adása.
* A testi, érzékszervi, értelmi és beszédfogyatékosságot megállapító szakértői bizottság elé utalás esetén a bizottság részére a tanuló egészségi állapotára vonatkozó adatok közlése.
* Az átfogó gyermekfogászati program szervezésében való közreműködés és végrehajtásának ellenőrzése.
* A külön jogszabály szerinti 16 éves kori záró állapotvizsgálat elvégzése az iskolai védőnővel együttműködve.
* Alkalmassági vizsgálatok elvégzése
* Szakmai alkalmassági vizsgálatok elvégzése, pályaválasztási tanácsadás orvosi feladatainak elvégzése.
* A testnevelési csoportbeosztás elkészítése, gyógytestneveléssel, testneveléssel, sporttal kapcsolatos iskola-egészségügyi feladatok ellátása.
* Közegészségügyi és járványügyi feladatok
* Az iskolai életkorhoz kötött és kampányoltások elvégzése és dokumentálása.
* A járványügyi előírások betartásának ellenőrzése, fertőző megbetegedések esetén járványügyi intézkedések elrendelése, a megtett intézkedésekről a járási hivatal értesítése.
* A nevelési-oktatási intézményben folyó étkeztetés ellenőrzése.

Közegészségügyi-járványügyi hiányosságok észlelésekor javaslattétel a hibák megszüntetésére, valamint a járási hivatal értesítése.

* Elsősegélynyújtás
* Az iskolában bekövetkező balesetek, sérülések, akut megbetegedések elsődleges ellátása, majd a tanuló háziorvoshoz, házi gyermekorvoshoz, illetve egyéb intézménybe irányítása.
* Részvétel a nevelési-oktatási intézmény egészségnevelő tevékenységében
* Részvétel az iskolai egészséges életmódra nevelésben, a Nemzeti Alaptanterv végrehajtásában.
* Egészségügyi információk közlése a szülőkkel és a pedagógusokkal.
* Önvizsgálati alapismeretek tanítása.
* Környezet-egészségügyi feladatok
* Az intézményi környezet - tantermek, gyakorlati helyiségek, tornaterem, egyéb kiszolgáló helyiségek - ellenőrzése, a hiányosságok észlelése, intézkedések megtétele.
* A tanulók gyakorlati oktatásával kapcsolatos munkahelyi körülmények figyelemmel kísérése.
* Az ellátott gyermekekről nyilvántartás vezetése, a külön jogszabályok szerinti jelentések elkészítése, valamint az elvégzett vizsgálatok, oltások dokumentálása külön jogszabály szerint az Egészségügyi Könyvben.

## ***3. számú melléklet a 26/1997. (IX. 3.) NM rendelethez***[***\****](https://net.jogtar.hu/jogszabaly?docid=99700026.NM#lbj19id7840)

### ***A nevelési-oktatási intézmény védőnője által önállóan ellátandó feladatok***

* Az éves munkatervhez a védőnői feladatok összeállítása, egyeztetése a nevelési-oktatási intézmény egészségnevelési programjában meghatározott feladatok figyelembevételével.
* A tanulók védőnői vizsgálata 6 éven felüliek esetében kétévenként (kivéve a színlátás vizsgálata):
  + a testmagasság, testtömeg, a testi fejlettség és tápláltsági állapot hazai standardok szerinti értékelése, a nemi fejlődés értékelése,
  + a pszichés, motoros, mentális, szociális fejlődés és magatartásproblémák feltárása,
* *É*rzékszervek működésének vizsgálata (látás, kancsalság, hallás) és a színlátás vizsgálata a 6. évfolyamban.
* *M*ozgásszervek vizsgálata: különös tekintettel a lábstatikai problémákra és a gerinc-rendellenességekre
* Vérnyomásmérés
* *P*ajzsmirigy tapintásos vizsgálata a 4. évfolyamtól.
* A gyermekek, tanulók személyi higiénéjének ellenőrzése (pediculosis szűrés) -haj átnézése.
* Elsősegélynyújtás.
* Az orvosi vizsgálatok előkészítése.
* A védőoltásokkal kapcsolatos szervezési, előkészítési feladatok elvégzése.
* A krónikus betegek, magatartási zavarokkal küzdők életvitelének segítése.
* Részvétel az egészségtan oktatásában elsősorban az alábbi témákban:
  + az egészséggel kapcsolatos alapismeretek (személyi higiénia, egészséges életmód, betegápolás, elsősegélynyújtás),
  + családtervezés, fogamzásgátlás,
  + szülői szerep, csecsemőgondozás,
  + önvizsgálattal kapcsolatos ismeretek,
  + szenvedélybetegségek megelőzése.
* Testnevelés, gyógytestnevelés, technikai órák, iskolai helyiségek és környezet, az étkeztetés higiénés ellenőrzésében való részvétel.
* Kapcsolattartás a szülőkkel (szülői értekezlet, családlátogatás).
* Pályaválasztás segítése.
* Az elvégzett feladatok dokumentációjának vezetése (egészségügyi törzslapok, Egészségügyi Könyv, ambuláns napló, védőoltások, szakorvosi beutalások, veszélyeztetettek nyilvántartása stb.).